शिवपूजन सहाय के पाती अन्नपूर्णानंद वर्मा के नामे
मार्च 17, 2012 12:32
जी पी श्रीवास्तव के हिंदी हास्य के पितामह के रूप में जानल जाला तऽ अन्नपूर्णानंद के एह विधा के पाल-पोस के बड़ा करे वाला. उनका हिंदी के मार्कट्वेन भी कहल जाला. 'मगन रहु चोला', 'मेरी हजामत', 'महाकवि चच्चा', 'मिसिर जी' जइसन कइगो महत्वपूर्ण किताब हिंदी साहित्य के उनकर देन बाड़ी स. समकालीन महान लेखकन से उनकर पत्र-व्यवहार होत रहल रहे. उनकर एगो चर्चित किताब 'मंगल मोद' पढ़ला के बाद आपन अनूठा भाषा शैली खातिर मशहूर लेखक शिवपूजन सहाय के लिखल गइल ई पाती एहिजा दीहल जा रहल बिया, जवन एह बात के तस्दीक करेले कि अन्नपूर्णानंद जी विधा पऽ केतना पकड़ राखत रहन.
मान्यवर वर्मा जी,
किताब हम पूरा पढ़ गइनी. शुरू करे में देर जरूर भइल बाकिर इंतजार के मजा भी खूब आइल. अइसन कि अबहीं तक चल रहल बा अउर आगे भी लंबा समय तक आवत रही. मजा होखे तऽ अइसन होखे. ना जाने कब के मजा लूट के रखले रहनी रउआ जवन दूनो हाथ से लूटावे पऽ भी लूटे वालन के लोभ कम ना भइल. कसम बा रउआ के, बकौल मियां खैराती खां, पंच मकार पूरा करीं जल्दी.
हम तऽ कहब कि पंचदश मकार के सृष्टि कऽ डालीं. रउआ सांच में हिंदी में हास्य रस के मास्टर बानी. कई जगह हंसत-हंसत लोट-पोट हो गइनी. गजब लिखेनी रउआ. हम अगर दौलतमंद होती अउर साथ ही दिलदार भी, तऽ रउआ के एकांत कोठरी में आनंद से रख के सिर्फ एही तरे के किताब लिखववती. रोज एगो नया चीज लिखवा के पढ़ती अउर जिनगी के आनंद लुटती. हार्दिक बधाई बा एह शानदार सफलता पऽ.
मान्यवर वर्मा जी ! किताब पऽ अगर दिल के सब भाव लिखी तऽ रउआ अतिश्योक्ति समझब. बस अतने. श्री परिपूर्णनंद से कहब कि उनकर किताब मलबा के भीतर से निकलल बिया. कामचलाऊ बिया. जल्दिए छपी. बहुत बढिय़ा संस्करण निकली. हम ओकरा रिवाइज कऽ रहल बानी. श्री सर्वदानंद जी के उपन्यास बहुत नीक लागल.
'बालक' मिलत होइहें.
राउर
शिवपूजन सहाय
Previous Story
Next Story
mai_Deva mai_Deva bho_Deva mai_Deva bho_Deva bho_Deva bho_Deva bho_Deva awa_Deva san_Deva eng_Latn eng_Latn